Diari Oficial de la Generalitat Valenciana


Sumari del DOGV 8121, del 06-09-2017 (2017/7514)

Convocatòria d'Assemblea General extraordinària.
------------------------------------------------

### Dades del document

Número de DOGV
:   8121

Data del DOGV
:   06-09-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/7514


Organisme emissor
:   Caixa Rural Benicarló, SCOOP Crèd. V.

Tipus de document
:   Convocatòria

Convocatòria d'Assemblea General extraordinària. [2017/7514]  
En compliment de l'acord adoptat pel Consell Rector d'aquesta entitat i de conformitat amb el que legalment i estatutàriament s'ha establit, es convoca, a efectes de salvar un defecte en la convocatòria i ratificar els acords adoptats en l'Assemblea General ordinària del passat dia 15 de juny, a tots els socis de Caixa Rural Benicarló, Societat Cooperativa de Crèdit Valenciana, per a celebrar Assemblea General extraordinària, el dia 16 d'octubre de 2017, a les 20.30 hores en primera convocatòria i a les 21.00 hores en segona, en aquesta ciutat, en el saló social de Caixa Rural Benicarló, situat en l'avinguda de Joan Carles I, número 18, 1a planta, a fi de tractar els diferents punts del següent  
  
Ordre del dia  
  
1. Informació sobre el nomenament del nou director general.  
2. Examen de la gestió social. Aprovació, si és procedent, dels comptes anuals (balanç, compte de pèrdues i guanys, estat de canvis en el patrimoni net, estat de fluxos d'efectiu i memòria) i de l'informe de gestió, així com la proposta de distribució del resultat, tot això corresponent a l'exercici 2016.  
3. Pla d'inversions i despeses de la reserva de formació i promoció cooperativa. Aprovar la liquidació del pressupost de 2016, així com el pressupost per a 2017. Sol·licitar autorització perquè el Consell Rector aplique, provisionalment i proporcionalment, el pla d'inversions per a 2018 en els mesos que transcórreguen del citat any fins que s'aprove per l'Assemblea General l'habilitat per a 2018.  
4. Examen i aprovació, si escau, de la proposta de modificació d'estatuts socials, després de la modificació realitzada la passada Assemblea General ordinària i les observacions rebudes de l'IVF, a fi d'adaptar-los a la legislació aplicable a les entitats de crèdit sobre supervisió i solvència. Delegació en favor del president, secretari i director general de l'entitat perquè qualsevol d'ells, de forma indistinta, puga elevar a públic el present acord.  
5. Autorització per a l'adquisició d'aportacions a capital pròpies, tenint en compte les restriccions i limitacions que preveu la normativa legal per a les accions de la banca privada, en particular la Llei de societats de capital, a l'efecte de cobrir eventuals desemborsaments de capital per sota del mínim estatutari.  
6. Nomenament dels auditors de comptes.  
7. Ratificació de l'acord adoptat pel Consell Rector per a la participació de Caixa Rural Benicarló en la constitució de l'Associació Valenciana de Cooperatives de Crèdit.  
8. Qüestions urgents o complementàries que resulten necessàries. Acords que procedisquen, si escau. Suggeriments i preguntes en relació amb els assumptes expressats en la convocatòria.   
9. Delegació i habilitació al Consell Rector per a elevar a instrument públic els acords de l'Assemblea General que exigisquen tal formalitat o hagen d'inscriure's en els registres públics, així com per a executar aquests acords i, si escau, per a aclarir, completar, esmenar o modificar aquests ?previ acord col·legiat de l'òrgan rector- en tots els termes que siguen oportuns i/o necessaris per a la seua perfecció i completa efectivitat.   
10. Aprovació immediata de l'acta per la mateixa Assemblea o, en defecte d'això, designació de dos socis ?amb els seus suplents- per a l'aprovació ulterior d'aquella, juntament amb el president, dins dels 15 dies següents.   
  
Benicarló, 8 d'agost de 2017.- El president del Consell Rector: Vicente París Forés.  
  
  
Nota: D'acord amb el que disposen els articles 26 i 34 del Decret legislatiu 2/2015, de 15 de maig, del Consell, pel qual s'aprova el text refós de la Llei de cooperatives de la Comunitat Valenciana, i l'article 18 del Reial decret 84/1993, de 22 de gener, els comptes anuals, l'informe de gestió, l'informe d'auditoria, el nou text dels estatuts socials amb les modificacions proposades pel Consell Rector, així com l'informe justificatiu d'aquesta reforma estatutària, i els altres documents referents a les restants propostes sobre les quals ha de decidir l'Assemblea, es troben a disposició dels socis al domicili social de l'entitat (av. Joan Carles I, núm. 18), on podran ser examinats de 10.00 a 12.00 hores, durant tots els dies hàbils següents al dia de l'anunci de la present convocatòria, excepte dissabtes, i fins al dia de celebració de l'Assemblea. Els socis tenen dret a rebre gratuïtament, prèvia sol·licitud per escrit, còpia dels documents indicats, així com a l'ampliació de tota la informació que consideren necessària en relació amb els punts de l'ordre del dia.